গুজরাতে ব্রিজ ভাঙা নিয়ে কটাক্ষ তৃণমূলের

গুজরাত: রবিবার বড়সড় দুর্ঘটনা ঘটে গুজরাতে। গুজরাতের (Gujarat) সুরেন্দ্রনগর জেলায় ভোগাভো নদীর উপরের সংযোগকারী ব্রিজটি (Bridge) হুড়মুড়িয়ে ভেঙে পড়ে। এই ঘটনার ফলে তলিয়ে যান অন্তত ১০ জন। তাঁদের মধ্যে চার জনকে উদ্ধার করা হয়েছে। এখনও খোঁজ মেলেনি ৬ জনের। তৃণমূল (TMC) সোমবার এই ঘটনাকে গুজরাতে ডবল ইঞ্জিন সরকারের ডবল ব্যর্থতা বলে কটাক্ষ করেছে। পশ্চিমবঙ্গ সরকারের দুই মন্ত্রী শশী পাঁজা এবং চন্দ্রিমা ভট্টাচার্য বলেন, ওই ঘটনা নিয়ে প্রধানমন্ত্রী নরেন্দ্র মোদি (PM Narendra Modi) নীরব কেন। পশ্চিমবঙ্গে কিছু হলে তো তিনি গেল গেল রব তোলেন। এখন তাঁর মুখে কথা নেই কেন। এরপর সোশ্যাল মিডিয়ায় কটাক্ষ করে তৃণমূল।

Yet another DOUBLE ENGINE failure!

A bridge in the Vastadi area of Surendranagar district in Gujarat collapsed, leading to plummeting of multiple vehicles, including dumpers and motorcycles into the river.

This incident underscores the incompetence of the @BJP4Gujarat… https://t.co/qCEQSWA4cr

— All India Trinamool Congress (@AITCofficial) September 25, 2023

রবিবারের এই ঘটনা উসকে দিয়েছে ২০২২ সালে গুজরাতের (Gujrat) মোরবি বিপর্যয়ের স্মৃতি। গত বছরের ৩০ অক্টোবর মোরবিতে মাচ্ছু নদীর উপরে ঝুলন্ত সেতু ভেঙে পড়ায় অন্তত ১৩৫ জনের মৃত্যু হয়, জখম হন প্রায় ১৮০ জন। তা নিয়ে দেশ জুড়ে তুমুল হইচই চলে। ১৪৩ বছরের পুরনো ওই সেতু মাত্র ছয় মাস আগে মেরামত করা হয়েছিল বলে অভিযোগ। পরে প্রধানমন্ত্রী ঘটনাস্থল পরিদর্শন করেন। তার জন্যও কয়েক কোটি টাকা খরচ করা হয় বলে সমালোচনার ঝড় ওঠে।